* Od 01.04.2022 je účinná **novela zákona č. 383/2013 Z. z. o príspevku pri narodení dieťaťa a príspevku na viac súčasne narodených detí.**
* Podstatnou zmenou je nová tzv. proaktívna služba pre občana pri životnej udalosti – narodení dieťaťa, t.j. **uplatnenie nároku na príspevok pri narodení dieťaťa,     narodeného od 01.04.2022,**bude automaticky cez informačný systém **bez nutnosti podávania** listinnej/elektronickej **žiadosti  a  dokladovania** príslušných **dokladov** v listinnej/elektronickej podobe **občanom.**
* **ak sa dieťa narodilo pred 01.04.2022,** podmienky nároku na príspevok pri narodení dieťaťa sa posudzujú a jeho suma sa určuje aj po 31.03.2022 podľa zákona platného do 31.03.2022.

Pri uplatnení nároku na príspevok pri narodení dieťaťa,  **na dieťa narodené mimo územia SR od 01.04.2022** žiadateľ nepredkladá žiadosť, ale   bude predkladať v listinnej/elektronickej podobe:

* Úradný preklad rodného listu dieťaťa narodeného v zahraničí (úradný preklad z českého jazyka do slovenského jazyka sa nevyžaduje) alebo iného obdobného dôkazu o jeho narodení mimo územia SR.
* Potvrdenie o účasti na gynekologických prehliadkach, o poradí pôrodov, o prípadnom opustení pôrodnice a dieťaťa bez súhlasu.
* Doklad o tom, že príslušná inštitúcia štátu (mimo SR) vyplatila/nevyplatila oprávnenej osobe príspevok pri narodení dieťaťa alebo inú dávku toho istého druhu.

Ak žiadateľ bude požadovať poukázanie príspevku pri narodení dieťaťa na iné miesto výplaty ako úrad získa preverovaním v  systémoch orgánov verejnej moci napr. poskytovanie tehotenského v Sociálnej poisťovni, alebo inú opakovanú dávku poskytovanú úradom, úradu oznámi miesto výplaty, na ktoré žiada poskytnúť príspevok pri narodení dieťaťa.